ПРОТОКОЛ №35
ОТ ИЗВЪНРЕДНО ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 01.08.2017 г. 

ПРИСЪСТВАТ: Вероника Имова, Юлия Ковачева, Любка Богданова, Александър Еленков, Ценка Георгиева, Виолета Главинова, Весислава Иванова, Деспина Георгиева, Милка Итова, Цветинка Пашкунова. 

Отсъства: Бонка Янкова, Камен Иванов, Бонка Дечева, Галя Георгиева, Каролина Неделчева, Стела Дандарова, Даниела Костова. 

На заседанието присъстваха: 
Мария Христова – директор на дирекция СККМ, Цветанка Тиганчева – началник-отдел „Конкурси на магистрати“. 
 
Протоколирал: Илина Йосифова

РАЗНИ

Р-1. ОТНОСНО: Обсъждане на възможностите за откриване на процедури за преназначаване на магистрати по реда на чл. 194, ал. 1 от ЗСВ в окръжните и в районните съдилища във връзка с Анализ на натовареността на съдилищата през 2016 г., приет с решение на Съдийската колегия на Висшия съдебен съвет по протокол №29/18.07.2017 г.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1.	Счита, че е налице възможност за откриване на процедура за преназначаване на магистрати по реда на чл. 194, ал. 1 от ЗСВ от гражданските и търговските отделения на следните нисконатоварени окръжни съдилища:
-	Окръжен съд – Търговище – 2 (две) длъжности;
-	Окръжен съд – Кърджали – 1 (една) длъжност;
-	Окръжен съд – Враца – 3 (три) длъжност;
-	Окръжен съд – Монтана – 1 (една) длъжност;
-	Окръжен съд – Смолян – 1 (една) длъжност;
-	Окръжен съд – Ловеч – 1 (една) длъжност;
-	Окръжен съд – Габрово – 1 (една) длъжност;
-	Окръжен съд – Перник – 1 (една) длъжност;
-	Окръжен съд – Сливен – 1 (една) длъжност;
-	Окръжен съд – Добрич - 1 (една) длъжност;
-	Окръжен съд – Ямбол - 1 (една) длъжност;
-	Окръжен съд – Видин – 1 (една) длъжност,
като преместването да бъде за следните високонатоварени съдилища:
-	Софийски градски съд – гражданска колегия; 
-	Софийски градски съд – търговска колегия.

1.2. Отлага обсъждането на възможностите за преместване на магистрати по реда на чл. 194, ал. 1 от ЗСВ за Софийски градски съд – наказателна колегия и за Специализиран наказателен съд след извършване на нов анализ с оглед данните за натовареността за първото полугодие на 2017 г. 

1.3. Изпраща решението по т. 1.1. на административните ръководители - председатели на окръжните съдилища за становище по отношение на броя на длъжностите, както и тяхната специализация.

1.4. Изпраща решението по т. 1.1. на административния ръководител – председател на Софийски градски съд за становище по отношение на броя на длъжностите, както и тяхната специализация с оглед обособяване на състави.

1.5. Счита, че е налице възможност за съкращаване щатната численост на Окръжен съд – Велико Търново с 1 (една) длъжност „съдия“.

1.5.1. Изпраща, на основание чл. 30, ал. 2, т. 8 от ЗСВ решението по т. 1.5. на административния ръководител – председател на Окръжен съд – Велико Търново, за съгласуване.

1.6. Счита, че е налице възможност за съкращаване щатната численост на Окръжен съд – Русе с 1 (една) длъжност „съдия“.

1.6.1. Изпраща, на основание чл. 30, ал. 2, т. 8 от ЗСВ решението по т. 1.6. на административния ръководител – председател на Окръжен съд – Русе, за съгласуване.

1.7. Счита, че е налице възможност за съкращаване щатната численост на Окръжен съд – Варна с 2 (две) длъжности „съдия“.

1.7.1. Изпраща, на основание чл. 30, ал. 2, т. 8 от ЗСВ решението по т. 1.7. на административния ръководител – председател на Окръжен съд – Варна, за съгласуване.

2.1. СЧИТА, ЧЕ Е НАЛИЦЕ ВЪЗМОЖНОСТ ЗА ОТКРИВАНЕ НА ПРОЦЕДУРА ЗА ПРЕНАЗНАЧАВАНЕ НА МАГИСТРАТИ ПО РЕДА НА ЧЛ. 194, АЛ. 1 ОТ ЗСВ ОТ всички районни съдилища с натовареност под средната за страната за 2016 г. и с щатна численост повече от трима съдии ЗА Софийски районен съд – гражданско отделение.
 
2.1.1. УКАЗВА на административните ръководители на органите на съдебната власт по т. 2.1,  че следва надлежно да уведомят съдиите в тях за решението на Комисията и за възможността в 14 – дневен срок от получаването му да подадат заявления за преназначаване по реда на чл. 194, ал. 1 от ЗСВ за Софийски районен съд – гражданско отделение, след получаването на които Комисията ще предложи на Съдийската колегия на Висшия съдебен съвет да открие процедура за преместване.

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 

ВЕРОНИКА ИМОВА (п)